open-index/open-wikipedia-markdown huggingface dataset:
Τζάκι Γέμελος

Η **Ζακλίν Ανν "Τζάκι" Γέμελος** (Καλιφόρνια, 22 Νοεμβρίου 1988), είναι Ελληνοαμερικανίδα πρώην καλαθοσφαιρίστρια. Διαθέτοντας ύψος 1,83 μέτρα αγωνιζόταν ως πλέι μέικερ.

Το 2011 αγωνίστηκε στην Πανεπιστημιάδα της Σεντσέν με τις ΗΠΑ, όπου και κατέκτησε το χρυσό μετάλλιο έχοντας 4,8 πόντους μέσο όρο σε έξι αγώνες.

Ξεκίνησε την επαγγελματική της καριέρα τη σεζόν 2013-14 αγωνιζόμενη με τα χρώματα του Παναθηναϊκού. Το 2018 κλήθηκε να αγωνιστεί με την Εθνική Ελλάδας.

Στις 20 Μαρτίου 2021, ανακοίνωσε την αποχώρησή της από την ενεργό δράση.

## Παραπομπές


## Εξωτερικοί σύνδεσμοι
* WNBA.com - Προφίλ της παίκτριας

Κατηγορία:Ελληνίδες αθλήτριες της καλαθοσφαίρισης
Κατηγορία:Πόιντ γκαρντ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Αβενίδα
Κατηγορία:Καλαθοσφαιρίστριες του WNBA
Λιλιάνα Κα

Η **Λιλιάνα Κα** (γενν. 5 Νοεμβρίου 1986) είναι Πορτογαλέζα αθλήτρια του στίβου. Εξειδικεύεται στο αγώνισμα της δισκοβολίας. Έχει κερδίσει το ασημένιο μετάλλιο στη δισκοβολία στους Μεσογειακούς Αγώνες 2018. Για πέντε χρόνια από το 2013 έως το 2018 είχε αποσυρθεί για να μεγαλώσει παιδιά. Στο Ευρωπαϊκό Πρωτάθλημα Στίβου 2018 κατετάγη 7η στη διασκοβολία. 

Έχει ατομικό ρεκόρ 60.05 μέτρα από την Ταρραγόνα (2018).

## Παραπομπές


Κατηγορία:Πορτογάλοι αθλητές του στίβου
Κατηγορία:Δισκοβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 2020
Τρύπες Αιτωλοακαρνανίας

Οι **Τρύπες** είναι ημιορεινό χωριό του νομού Αιτωλοακαρνανίας σε υψόμετρο 420 μέτρα.

## Γεωγραφικά - ιστορικά στοιχεία
Οι Τρύπες βρίσκονται στα ανατολικά της λιμνοθάλασσας Αιτωλικού και είναι κτισμένα στις δυτικές πλαγιές του όρους Αράκυνθος (Ζυγός). Απέχουν 11  χλμ. Β.του Μεσολογγίου και 19,5 χλμ. Α.-ΝΑ. του Αιτωλικού (μέσω Αγριλιάς). Ως οικισμός περιλαμβάνεται στις ελληνικές απογραφές από το 1961 ως μέρος της τότε κοινότητας Ρετσίνων. Σύμφωνα με το πρόγραμμα ''Καλλικράτης'' μαζί με τα Κάτω Ρέτσινα  αποτελούν την τοπική κοινότητα Ρετσίνων που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 36 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Μπούζα Αιτωλοακαρνανίας

Η **Μπούζα** είναι πεδινό χωριό του νομού Αιτωλοακαρνανίας το οποίο βρίσκεται δυτικά της λιμνοθάλασσας Αιτωλικού και ανατολικά του Αχελώου ποταμού. Μέσα από το χωριό περνάει η επαρχιακή οδός Αιτωλικού - Αστακού και απέχει μόλις 4 χλμ. Δ.-ΝΔ. του Αιτωλικού.  Οι κάτοικοι της περιοχής ασχολούνται με την καλλιέργεια της ελιάς και τα ιχθυοτροφεία (παραγωγή αυγοτάραχου). Ως οικισμός περιλαμβάνεται στις ελληνικές απογραφές από το 1991 ως μέρος του τότε Δήμου Αιτωλικού. Σύμφωνα με το πρόγραμμα ''Καλλικράτης'' ανήκει στην δημοτική κοινότητα Αιτωλικού που υπάγεται στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 231 κατοίκους.

## Δείτε επίσης
Ο οικισμός Μπούζι Αιτωλοακαρνανίας κοντά στο Αγρίνιο

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Ποδόσφαιρο στους Μεσογειακούς Αγώνες 2018

Το **ποδόσφαιρο ανδρών στους [[Μεσογειακοί Αγώνες 2018|Μεσογειακούς Αγώνες 2018]]** πραγματοποιήθηκε από τις 22 Ιουνίου μέχρι τις 30 Ιουνίου σε 3 στάδια της Ισπανίας.

## Μετάλλια

## Συμμετέχουσες χώρες

## Παραπομπές

* Μεσογειακοί Αγώνες 2018 - Ποδόσφαιρο

Κατηγορία:Μεσογειακοί Αγώνες 2018
Μπούζι (αποσαφήνιση)

Το όνομα **Μπούζι** μπορεί να αναφέρεται σε κάποιο από τα παρακάτω τοπωνύμια:

## Οικισμοί της Ελλάδας
* Μπούζι Αιτωλοακαρνανίας ή επίσημα **Μπούζιον**
* Μπούζι Κορινθίας, μετονομάστηκε σε Κυλλήνη Κορινθίας
* Μπούζι Μεσσηνίας του δήμου Μακίστου, έχει καταργηθεί
* Μπούζι Τριφυλίας, μετονομάστηκε σε Ελαία Μεσσηνίας
* Μπούζι Φθιώτιδας, μετονομάστηκε σε Τρίκορφο Φθιώτιδας

## Ξένα τοπωνύμια
* Διαμέρισμα του Ιράν στην Επαρχία Χουζιστάν
* Διαμέρισμα Μπούζι, διοικητικό διαμέρισμα της Μοζαμβίκης στην Επαρχία Σοφάλα
* Μπούζι (ποταμός Αφρικής), ποταμός της Μοζαμβίκης
* Μπούζι, μικρή πόλη της Μοζαμβίκης στην όχθη του παραπάνω ποταμού
* Μπούζι, μικρός ποταμός της Ταϊβάν
* Μπούζι, μικρό νησί στις Κομόρες

## Δείτε επίσης
* Μπου-ζι
Μπούζι Αιτωλοακαρνανίας

Το **Μπούζι**, επίσημα **Μπούζιον**, είναι πεδινό χωριό του νομού Αιτωλοακαρνανίας σε υψόμετρο 60 μέτρων το οποίο βρίσκεται βόρεια της λίμνης Λυσιμαχίας σε απόσταση μόλις 4 χλμ. νότια της πόλης του Αγρινίου. Ως οικισμός περιλαμβάνεται στις ελληνικές απογραφές από το 1940 ως μέρος του Δήμου Αγρινίου. Σύμφωνα με το πρόγραμμα ''Καλλικράτης'' ανήκει στην δημοτική κοινότητα Αγρινίου που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 έχει πληθυσμό 115 κατοίκους.

## Δείτε επίσης
Ο οικισμός Μπούζα Αιτωλοακαρνανίας κοντά στο Αιτωλικό

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ο Θαλασσόλυκος

*Ο *'Θαλασσόλυκος**'' είναι ψυχολογικό μυθιστόρημα του 1904 από τον Αμερικανό συγγραφέα [[Τζακ Λόντον]]. Ο πρωταγωνιστής του βιβλίου, Χάμφρεϊ βαν Βέιντεν, είναι κριτικός βιβλίων που επιζεί από μια σύγκρουση στον ωκεανό και έρχεται κάτω από την κυριαρχία του Γουλφ Λάρσεν, του ισχυρού και ανήθικου πλοιάρχου που τον έσωσε. Η πρώτη εκτύπωση σε 40.000 αντίτυπα εξαντλήθηκε αμέσως πριν από τη δημοσίευση. Ο Άμπροουζ Μπηρς επαίνεσε τον τρόπο με τον οποίο δόθηκε ο χαρακτήρας του Λάρσεν, βρήκε όμως το ερωτικό στοιχείο του έργου «απαίσιο».

== Παραπομπές ==
<references />

== Εξωτερικοί σύνδεσμοι ==
* <span class="citation gutenberg">**' στο Project Gutenberg
* Το πλήρες κείμενο
* ''Ο Θαλασσόλυκος'', βιβλίο ήχου κοινού κτήματος στο LibriVox

Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα του Τζακ Λόντον
EcoRI

μικρογραφία|Κρυσταλλική δομή της EcoR1
Η **EcoR1** είναι η πλέον γνωστή περιοριστική ενδονουκλεάση η οποία απομονώνεται από το βακτήριο Escherichia Coli. Η EcoR1 αναγνωρίζει την αλληλουχία 5΄GAATTC3΄  3'CTTAAG5' την οποία και κόβει σε κάθε αλυσίδα μεταξύ της G και της Α αφήνοντας μονόκλωνα άκρα από αζευγάρωτες βάσεις στα κομμένα άκρα.

Στη μοριακή βιολογία χρησιμοποιείται ως περιοριστικό ένζυμο.

## Παραπομπές


Κατηγορία:Περιοριστικές ενδονουκλεάσες
Eurobank

[μικρογραφία|Τα γραφεία της Eurobank στη [Λευκωσία της Κύπρου]]
Ο **Όμιλος Eurobank** είναι ένας δυναμικός χρηματοοικονομικός οργανισμός με παρουσία σε 5 χώρες, ήτοι Ελλάδα, Κύπρο, Λουξεμβούργο, Βουλγαρία και Ηνωμένο Βασίλειο. Ο Όμιλος Eurobank μετρά 479 σημεία εξυπηρέτησης σε Ελλάδα (272 καταστήματα και 1.020 ΑΤΜ) και εξωτερικό (8 καταστήματα στην Κύπρο, 
196 καταστήματα της Βουλγαρικής Postbank, 3 καταστήματα στο Λουξεμβούργο, 1 κατάστημα στο Λονδίνο και ένα στην Κηφισιά).

## Ιστορία
μικρογραφία|Ένα ATM της Eurobank
Το 1990, ιδρύθηκε η Ευρωεπενδυτική Τράπεζα. Το 1994 αγόρασε το 75% της *Banque de Dépôts* η οποία μετονομάζεται σε *EFG Private Bank (Luxembourg) S.A.* όπου EFG σημαίνει *European Financial Group*. Το 1997 η Ευρωεπενδυτική μετονομάζεται σε *EFG Eurobank*, απορροφά με συγχώνευση την *Interbank Ελλάδος Α.Ε.* και εξαγοράζει το δίκτυο των καταστημάτων της *Crédit Lyonnais Grèce SA*.

Το 1999 η *EFG Eurobank* εξαγοράζει την Τράπεζα Αθηνών η οποία την απορροφά μέσω συγχώνευσης και μετονομάζεται στη νέα *EFG Eurobank* ενώ απορροφά με συγχώνευση την Τράπεζα Κρήτης.

Το 2000 απορροφά με συγχώνευση την Τράπεζα Εργασίας και μετονομάζεται σε *EFG Eurobank Ergasias*. Το 2006 εξαγοράζει το 70% της *Polbank* το οποίο πουλάει το 2012 στη *Raiffeisen Bank International*.

Μετά την ελληνική οικονομική κρίση και τα μέτρα διάσωσης των ελληνικών τραπεζών το 2012, η ελβετολουξεμβουργική EFG, που κατείχε την Eurobank, αποφάσισε να την διαχωρίσει, πουλώντας την στην οικογένεια Λάτση και μετονομάζοντας την σε Eurobank Ergasias.

Το 2013 γίνεται ανακεφαλαιοποίηση της τράπεζας από το Ταμείο Χρηματοπιστωτικής Σταθερότητας, ενώ απορροφά μέσω συγχώνευσης το νέο Ταχυδρομικό Ταμιευτήριο.

Το 2014 η τράπεζα ήταν η τρίτη μεγαλύτερη στην Ελλάδα από το σύνολο του ενεργητικού. Στο σύνολο των δανείων και καταθέσεων, καθώς και στη κεφαλαιοποίηση της αγοράς, ήταν τέταρτη τον Δεκέμβριο του 2014.

Από την 1η Φεβρουαρίου 2015, διευθύνων σύμβουλος είναι ο Φωκίων Καραβίας, ενώ από τον Απρίλιο του 2019 πρόεδρος είναι ο Γεώργιος Ζανιάς. Το καναδικό επενδυτικό ταμείο Fairfax Financial Holdings Ltd. κατέχει το 32,67% των μετοχών. Τον Νοέμβριο του 2021 στην Ελλάδα η εταιρεία άλλαξε λογότυπο, ενώ από το 2024 μέσω της θυγατρικής Eurolife κατέχει μετοχές στον ΑΝΤ1 και το Μακεδονία TV.

## Δείτε επίσης
*Τράπεζα
*Τραπεζικός τομέας στην Ελλάδα

## Παραπομπές


## Εξωτερικοί σύνδεσμοι
*
*Το προφίλ της εταιρείας στην ιστοσελίδα του χρηματιστηρίου Αθηνών
*Stock quote στο Bloomberg


Κατηγορία:Τράπεζες της Ελλάδας
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Γεωργία Αργυρίου

Η **Γεωργία Αργυρίου** (γενν. 12 Νοεμβρίου 1988, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως κεντρική.

Τη σεζόν 2015-16 αγωνίστηκε στον Παναθηναϊκό.

## Εξωτερικοί σύνδεσμοι
* Greekvolley.gr - ΑΡΓΥΡΙΟΥ ΓΕΩΡΓΙΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Μίλωνα
Εθνικό Πάρκο της Σούτιεσκα

Το Εθνικό Πάρκο Σούτιεσκα είναι το πιο παλιό εθνικό πάρκο της Βοσνίας-Ερζεγοβίνης και βρίσκεται στην Σερβική Δημοκρατία. Ανακηρύχτηκε εθνικό πάρκο το 1965 και έχει έκταση 17.250 τ.μ. Επίσης είναι και το τελευταίο Παρθένο δάσος της Ευρώπης Η πιο κοντινή πόλη είναι η Φότσα (σέρβικα: Фоча)
  
Εδώ βρίσκεται η πιο ψηλή κορυφή της Σερβικής Δημοκρατίας, το Μάγκλιτς με ύψος 2.386 μέτρα.

Επίσης το πάρκο έχει πλούσια ποικιλία σε είδη φυτών και πτηνών, με περίπου 114 είδη πτηνών.

## Παραπομπές


## Εξωτερικοί σύνδεσμοι
* 

Κατηγορία:Εθνικά πάρκα της Βοσνίας και Ερζεγοβίνης
Κατηγορία:Γεωγραφία της Βοσνίας και Ερζεγοβίνης
Κατηγορία:Προστατευόμενες φυσικές περιοχές στη Βοσνία και Ερζεγοβίνη
Κατηγορία:Αξιοθέατα στη Βοσνία και Ερζεγοβίνη
Κατηγορία:Τουρισμός στη Βοσνία και Ερζεγοβίνη
Κατηγορία:Περιβάλλον της Βοσνίας και Ερζεγοβίνης
Κατηγορία:Διατήρηση της φύσης στη Βοσνία και Ερζεγοβίνη
Αθηνά Χρυσομάλλη

Η **Αθηνά Χρυσομάλλη** (γεν. 7 Δεκεμβρίου 1990, Χανιά) είναι Ελληνίδα αθλήτρια πετοσφαίρισης, η οποία αγωνίζεται ως πασαδόρος.

Τη σεζόν 2016-17 φόρεσε τη φανέλα του Παναθηναϊκού.

## Εξωτερικοί σύνδεσμοι
* Greekvolley.gr - ΧΡΥΣΟΜΑΛΛΗ ΑΘΗΝΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΑΕΚ
Φωτεινή Μπίσκου

Η **Φωτεινή Μπίσκου** (γεν. 24 Οκτωβρίου 1992, Άργος) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Την περίοδο 2013-14 αγωνίστηκε με τα χρώματα του Παναθηναϊκού.

## Παραπομπές


## Εξωτερικοί σύνδεσμοι
* Greekvolley.gr - ΜΠΙΣΚΟΥ ΦΩΤΕΙΝΗ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΑΕΚ
Αναστασία Μικρουδάκη

Η **Αναστασία Μικρουδάκη** (γεν. 20 Μαΐου 1994, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

Προέρχεται από τις ακαδημίες του Παναθηναϊκού, τη φανέλα του οποίου φόρεσε και τις σεζόν 
2011-12 και 2012-13, αγωνιζόμενη με την πρώτη ομάδα.

## Εξωτερικοί σύνδεσμοι
* Greekvolley.gr - ΜΙΚΡΟΥΔΑΚΗ ΑΝΑΣΤΑΣΙΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Νησάκι (αποσαφήνιση)

Με το όνομα **Νησάκι** αναφέρονται τα παρακάτω τοπωνύμια της Ελλάδας:

* Νησάκι Αιτωλοακαρνανίας, οικισμός στο δήμο Αιτωλικού Αιτωλοακαρνανίας 
* Νησάκι Κέρκυρας, οικισμός στο δήμο Κερκυραίων

αλλά και:
* Νησάκι ή Νήσος, βραχονησίδα στη Χάλκη των Δωδεκανήσων
* Νησάκι Χίου, νησίδα στο δήμο Μαστιχοχωρίων στη Χίο
Γιάννα Μάρκου

Η **Γιάννα Μάρκου** (γεν. 2 Ιουνίου 1991, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Λίμπερο.

Την αγωνιστική περίοδο 2012-13 αγωνίστηκε στον Παναθηναϊκό.

## Εξωτερικοί σύνδεσμοι
* Greekvolley.gr - ΜΑΡΚΟΥ ΓΙΑΝΝΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Χαράλαμπος Ν. Νότιας

Ο **Χαράλαμπος Ν. Νότιας** ήταν Έλληνας εφοπλιστής και πλοιοκτήτης. Απεβίωσε τον Δεκέμβριο του 2008 και ήταν ένα από τα μεγαλύτερα ονόματα στην παγκόσμια ναυτιλία .

## Βιογραφία
Η καταγωγή του ήταν από τη Χίο. Μετανάστευσε στη ηλικία των 18 προς τις Η.Π.Α και κατατάχθηκε στον πολεμικό Ναυτικό αφότου είχε τελειώσει την σχολή πλοιάρχων.

Κατά τον Β΄ Παγκόσμιο Πόλεμο υπηρέτησε το Πολεμικό Ναυτικό των ΗΠΑ,ως πλοίαρχος μεταφέροντας χυδην φορτία προς την Ευρώπη.Οταν τελείωσε ο πόλεμος το πολεμικό ναυτικό του παραχώρησε το πλοίο το οποίο κυβερνούσε.Ετσι ξεκίνησε η αυτοκρατορία του Νοτιά . Την δεκαετία του '60 δημιουργεί την εταιρεία Apollo Shipping μαζί με τα ξαδέρφια του Τάκη και Γιώργο Λιγνό.

Μετά από καιρό αποφασίζουν να διασπαστούν και να πορευθούν μόνοι τους οι αδερφοί Λιγνού καταφέρνουν να δημιουργήσουν ένα τεράστιο στόλο 62 πλοίων ακόμη και για τα σημερινά δεδομένα,δυστυχώς η εταιρεία χρεωκόπησε αργότερα.Ο Χαράλαμπος Νότιας δημιουργεί τις εταιρείες TROJIAN MARITIME INC και INDEPEDENCE MARITIME INC οι οποίες λειτουργούν ακόμα και σήμερα με προσωπικό από την Ελλάδα και στα πλοία και στα γραφεία των εταιρειών.Και οι δύο εταιρείες είναι εισηγμένες στο χρηματιστήριο των ΗΠΑ.

Συνεχιστές της αυτοκρατορίας είναι τα παιδιά του ο γιός του Νίκολας και η κόρη του Ειρήνη (Ρενα).Στο πλευρό τους βρίσκεται και η μητέρα τους και συζυγός του Χαράλαμπου Φυλλις Θραυαλου η οποία έχοντας αποκτήσει πείρα δίπλα στον αντρα της μπορεί να συμβουλεύει τα παιδιά της.

## Παραπομπές


Κατηγορία:Έλληνες εφοπλιστές
Ινιάτσιο Αμπάτε

Ο **Ινιάτσιο Αμπάτε** (γεννήθηκε στις 12 Νοεμβρίου 1986) είναι Ιταλός επαγγελματίας ποδοσφαιριστής, που αγωνίζεται στη Μίλαν στη Σέριε Α. Είναι γνωστός για την αντοχή του, το γρήγορο τρέξιμο του και ήταν ένας από τους ταχύτερους παίκτες στα κορυφαία πρωταθλήματα του ευρωπαϊκού ποδοσφαίρου στα πρώτα χρόνια του.

Ο Αμπάτε άρχισε να παίζει ποδόσφαιρο με τον ερασιτεχνικό σύλλογο Ρεσκαλντίνα, πριν από την ένταξή του στις ακαδημίες της Μίλαν το 1999. Από το 2004 έως το 2009 πέρασε πέντε χρόνια ως δανεικός σε αρκετές ιταλικές ομάδες, προτού επιστρέψει στη Μίλαν. Έχει σημαντικό ρόλο βοηθώντας τη Μίλαν να κερδίσει το 18ο Σκουντέτο κατά τη διάρκεια της Σέριε Α 2010/11.

Ο Αμπάτε εκπροσώπησε την ιταλική εθνική ομάδα, αλλά αγωνίστηκε και στις εθνικές Ιταλίας Κ19, Κ20 και Κ21. Πριν από το πρωτάθλημα για την ανώτερη ομάδα, εκπροσώπησε τη χώρα του στους Ολυμπιακούς Αγώνες του 2008 και στο Ευρωπαϊκό Πρωτάθλημα Κ21 του 2009. Στην κύρια ομάδα, έκανε το διεθνές ντεμπούτο τον Νοέμβριο του 2011, σε φιλικό αγώνα με την Πολωνία και από τότε εκπροσώπησε τη χώρα στο Ευρωπαϊκό Πρωτάθλημα Ποδοσφαίρου 2012, όπου τερμάτισαν φιναλίστ. Επίσης έπαιξε στο Κύπελλο Συνομοσπονδιών 2013, κερδίζοντας χάλκινο μετάλλιο, και στο Παγκόσμιο Κύπελλο Ποδοσφαίρου 2014. Σχεδόν δύο χρόνια μετά το ντεμπούτο του, ο Αμπάτε σημείωσε το πρώτο του γκολ σε έναν αγώνα εναντίον της Γερμανίας τον Νοέμβριο του 2013.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Πιατσέντζα Κάλτσιο 1919
Κατηγορία:Ποδοσφαιριστές Μόντενα ΦΚ
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ολυμπιακής ομάδας Ιταλίας
Νάσια Λιάγκη

Η **Νάσια Λιάγκη** (γεν. 24 Νοεμβρίου 1995, Κερατέα) είναι Ελληνίδα διεθνής αθλήτρια πετοσφαίρισης, η οποία αγωνίζεται ως Διαγώνια.

Τη σεζόν 2011-12 αγωνίστηκε με τη φανέλα της ΑΕΚ. Αναδείχθηκε πρωταθλήτρια Ελλάδος γυναικών.

Τη σεζόν 2012-13 αγωνίστηκε με τη φανέλα του Παναθηναϊκού. Επίσης, με την ομάδα Νεανίδων του Παναθηναϊκού αναδείχθηκε πρωταθλήτρια Ελλάδος 2013, στον τελικό που έγινε στο Άργος και στον οποίο οι Πράσινες επιβλήθηκαν με 3-0 σετ του Αίαντα Ευόσμου.

Τη σεζόν 2013-14 αγωνίστηκε με τη φανέλα του Α.Ο. Μαρκόπουλου. Με την ομάδα Νεανίδων αναδείχθηκε πρωταθλήτρια της ΕΣΠΑΑ και πολυτιμότερη παίκτρια (MVP). Στον τελικό του Πανελληνίου Πρωταθλήματος κατέκτησαν τη δεύτερη θέση.

Τη σεζόν 2017-18 αγωνίστηκε με τη φανέλα της Ηλιούπολης. Αναδείχθηκε πολυτιμότερη παίκτρια (MVP) της 3ης αγωνιστικής.

Τη σεζόν 2018-19 αγωνίστηκε με τη φανέλα του Πανναξιακού, κατακτώντας τη δεύτερη θέση στο Πρωτάθλημα Ελλάδος γυναικών.

## Εξωτερικοί σύνδεσμοι
* Greekvolley.gr - ΛΙΑΓΚΗ ΝΑΣΙΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες Πανναξιακού
Χρήστος Κιτσίδης

Ο **Χρήστος Κιτσίδης** (1916 - 27 Ιουνίου 1991) , του Αθανασίου, ήταν Έλληνας πολιτικός. Υπηρέτησε ως νομάρχης σε διάφορους νομούς της Ελλάδας και ως βουλευτής.

## Βιογραφικά στοιχεία
Έλαβε μέρος στις εκλογές του 1946 ως υποψήφιος βουλευτής Λαρίσης με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και συγκέντρωσε 898 ψήφους, χωρίς να καταφέρει να εκλεγεί βουλευτής.

Σπούδασε στην ΑΣΟΕΕ και στη Νομική Σχολή Αθηνών και κατείχε και τα δύο πτυχία.

Τον Μάρτιο του 1947 διορίστηκε Νομάρχης Ζακύνθου. Το 1951 και ως το 1954, οπότε καταργήθηκε η νομαρχία, ήταν Νομάρχης Ιωαννίνων. Από τo 1954 ως τον Φεβρουάριο του 1960 υπηρέτησε ως Νομάρχης Λακωνίας και τον αντικατέστησε ο Στυλιανός Σκανδάλης. 

Τον Φεβρουάριο του 1960 ανέλαβε Νομάρχης Μεσσηνίας, μετά την αποχώρηση από την υπηρεσία του Κυριαζή Σταμουλά στα τέλη της προηγούμενης χρονιάς.
 

Το 1963 πολιτεύτηκε ξανά στη Λάρισα και εξελέγη δύο φορές βουλευτής, το  1963 και το  1964 με την ΕΡΕ  

Πέθανε στην Αθήνα και κηδεύτηκε στις 28 Ιουνίου 1991 από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Μάρω (Μαρία) το γένος Κασιμάτη και είχαν ένα παιδί, τον Θάνο (Αθανάσιο) Κιτσίδη, παντρεμένο με τη Νίκη (Νικολέττα).

## Παραπομπές


Κατηγορία:Βουλευτές Λάρισας
Κατηγορία:Βουλευτές εκλεγμένοι με την ΕΡΕ
Κατηγορία:Νομάρχες Ζακύνθου
Κατηγορία:Νομάρχες Λακωνίας
Κατηγορία:Νομάρχες Μεσσηνίας
Κατηγορία:Νομάρχες Ιωαννίνων
Ανδρέας Ευσταθίου

Ο **Ανδρέας Ευσταθίου** (19.. - 1977) , του Σταύρου, ήταν Έλληνας μηχανικός και πολιτικός. Υπηρέτησε ως νομάρχης σε διάφορους νομούς της Ελλάδας .

## Βιογραφικά στοιχεία
Τον Μάρτιο του 1947 διορίστηκε Νομάρχης Ημαθίας, όπου παρέμεινε έως το 1948. 
Από τον Ιανουάριο έως τον Σεπτέμβριο του 1949 ήταν Νομάρχης Πρέβεζας και τον Σεπτέμβριο του 1949 τοποθετήθηκε Νομάρχης Ηλείας.

Η σύζυγός του, Μαγιούλα, πέθανε στις 24 Μαρτίου 1958. Είχαν δύο τέκνα, τον Πάνο και τη Χαριτίνη, και εγγόνια.

Ο Ανδρέας Ευσταθίου απεβίωσε στην Αθήνα και κηδεύτηκε στις 19 Σεπτεμβρίου 1977, από τον ιερό ναό του  Πρώτου Νεκροταφείου Αθηνών.

## Παραπομπές


Κατηγορία:Νομάρχες Ημαθίας
Κατηγορία:Νομάρχες Ηλείας
Κατηγορία:Νομάρχες Πρέβεζας
Κατηγορία:Έλληνες Νομάρχες
Μανώλης Μπάιλας

Ο **Μανώλης (Εμμανουήλ) Μπάιλας** (19.. - 1999) , του Ιωάννη, ήταν Έλληνας πολιτικός. Υπηρέτησε ως βουλευτής.

## Βιογραφικά στοιχεία
Σπούδασε νομικά και ήταν δικηγόρος παρ΄ Αρείω Πάγω.

Εξελέγη βουλευτής Κυκλάδων το 1977 με τη Νέα Δημοκρατία, έχοντας πολιτευτεί με το ίδιο κόμμα και στις προηγούμενες εκλογές, χωρίς επιτυχία.

Πέθανε τον Απρίλιο του 1999 και η κηδεία του έγινε στις 13 Απριλίου από τον ιερό ναό Αγίου Γεωργίου Καρύτση.

Ήταν παντρεμένος με τη Νάνσυ Μπάιλα και είχαν δύο γιους, τον Γιάννη και τον Μπάμπη.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με τη Νέα Δημοκρατία
Άγιος Βασίλειος (συνοικία Στροβόλου)

Ο **Άγιος Βασίλειος** είναι συνοικία του Δήμου Στροβόλου.

## Τοποθεσία
Στα βόρεια συνορεύει με τη Χρυσελεούσα, στα ανατολικά με τη συνοικία Απόστολος Βαρνάβας και Άγιος Μακάριος, στα νότια και δυτικά με την Αγία Παρασκευή (Δήμος Λακατάμιας) και στα βορειοδυτικά με τον Άγιο Μάμα (Δήμος Λακατάμιας). Επιπλέον, η συνοικία Εθνομάρτυρας Κυπριανός συνορεύει από όλες τις μεριές της με τον Άγιο Βασίλειο.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Βασιλείου όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Στροβολου
Νησάκι Αιτωλοακαρνανίας

Το **Νησάκι** είναι πεδινό χωριό του νομού Αιτωλοακαρνανίας.

## Γεωγραφία - Ιστορία
Το Νησάκι βρίσκεται πολύ κοντά στις δυτικές όχθες της λιμνοθάλασσας Αιτωλικού, ανατολικά του Αχελώου ποταμού και απέχει μόλις 4 χλμ. βορειοδυτικά του Αιτωλικού. Παλιότερα ονομαζόταν **Ανδροβίτσα** και με το όνομα αυτό αναγνωρίστηκε το 1928 ως μέρος της τότε κοινότητας Αιτωλικού. Το 1940 όμως καταργήθηκε. Σημαντικό αξιοθέατο είναι το εξωκλήσι της Αγίας Παρασκευής, το οποίο βρίσκεται πάνω σε λόφο με θέα τη λιμνοθάλασσα και  θεωρείται το παλιότερο της ευρύτερης περιοχής του Αιτωλικού. Είναι σταυρεπίστεγος ναός με υπερυψωμένο οκταγωνικό τρούλο και κτίστηκε το 1698. Ως κτήτορες αναφέρονται *"ο Συνταγματάρχης Γιαννάκης Λουντερέκας με τον αδελφό του Αλέξανδρο και τον ιερομόναχο Μακάριο"*. Πανηγυρίζει κάθε έτος στις 25 και 26 Ιουλίου. Ως οικισμός με το όνομα Νησάκι αναγνωρίστηκε επίσημα το 1981 και προσαρτήθηκε στον τότε δήμο Αιτωλικού. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αιτωλικού που υπάγεται στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 58 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Απόστολος Βαρνάβας και Άγιος Μακάριος (συνοικία Στροβόλου)

**Απόστολος Βαρνάβας και Άγιος Μακάριος** είναι συνοικία του Δήμου Στροβόλου.

## Τοποθεσία
Στα ανατολικά συνορεύει με τον Δήμο Αγλαντζιάς, στα νότια με τον Άγιο Γεώργιο (Δήμος Λατσιών), στα νοτιοδυτικά με την Αγία Παρασκευή (Δήμος Λακατάμιας), στα δυτικά με τον Άγιο Βασίλειο, στα βορειοδυτικά με τη Χρυσελεούσα και στα βόρεια με τον Άγιο Δημήτριο. Επιπλέον, η συνοικία Σταυρός συνορεύει από όλες τις μεριές της με τη συνοικία Απόστολος Βαρνάβας και Άγιος Μακάριος.

## Πληθυσμός
Ο πίνακας που ακολουθεί παρουσιάζει τον πληθυσμό της συνοικίας Απόστολος Βαρνάβας και Άγιος Μακάριος όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Στροβολου
Πολιτειακές εκλογές 2017 στην Κουίνσλαντ

**Πολιτειακές εκλογές** διεξήχθησαν στην Κουίνσλαντ στις 25 Νοεμβρίου 2017 για την εκλογή όλων των 93 μελών της Νομοθετικής Συνέλευσης στην πολιτεία αυτή, της οποίας η μέγιστη θητεία είναι 3 χρόνια. 

Το Εργατικό Κόμμα και η κυβέρνηση με αρχηγό την πρωθυπουργό Αναστάζια Παλασέι κέρδισε και δεύτερη θητεία. 

## Πλαίσιο
Στις εκλογές η ψηφοφορία ήταν πλέον υποχρεωτική και ο αριθμός των εδρών αυξήθηκε από 89 στις 93 με τροποποιήσεις στον Εκλογικό Νόμο. Επίσης, έπειτα από δημοψήφισμα το 2016, οι τριετείς θητείες αποφασίστηκε να αντικατασταθούν από σταθερές τετραετείς θητείες για τα μέλη της νομοθετικής συνέλευσης. Οι αλλαγές αυτές θα εφαρμοστούν από τις εκλογές του 2020 και έπειτα.

## Αποτελέσματα
To Εργατικό Κόμμα κέρδισε την 9η εκλογική του νίκη και 8η συνεχή σε πολιτειακές εκλογές στην Κουίνσλαντ. Οι εγγεγραμμένοι ήταν 3.229.536 και η προσέλευση 87,52%.

## Παραπομπές


## Εξωτερικοί σύνδεσμοι
*2017 State General Election (Electoral Commission Queensland)
*Queensland Votes (ABC Elections)

Κουινσλαντ
2017
Γενικές εκλογές στο Νούναβουτ (2017)

**Γενικές εκλογές** διεξήχθησαν στη Νούναβουτ, στις 30 Οκτωβρίου 2017, οπότε εξελέγησαν 22 μη κομματικοί.

Ήταν οι πέμπτες γενικές εκλογές από τότε που συστάθηκε το έδαφος το 1999, και οι πρώτες με τον νόμο περί καθορισμένης ημερομηνίας, μς βάση τον οποίο απαιτείται η διεξαγωγή εκλογών πριν περάσουν 4 χρόνια από τις προηγούμενες εκλογές.

Σε αντίθεση με τις άλλες ομοσπονδιακές ή επαρχιακές εκλογές στον Καναδά, οι εκλογές για την ανάδειξη των μελών της Νομοθετικής Συνέλευσης στη Νούναβουτ διεξάγονται χωρίς τη συμμετοχή κομμάτων. Όλοι οι υποψήφιοι είναι ανεξάρτητοι. Μετά τις εκλογές, στην πρώτη συνεδρίαση της Νομοθετικής Συνέλευσης, εκλέγονται ο πρωθυπουργός και το εκτελεστικό συμβούλιο.

## Αποτελέσματα
Στις εκλογές αναδείχθηκε αριθμός γυναικών βουλευτών που αποτελεί ρεκόρ. Έξι γυναίκες, ποσοστό 27% του συμβουλίου εξελέγησαν στις εκλογές.

Συνολικά οι μισοί από τους 22 βουλευτές της προηγούμενης βουλής πέτυχαν να επανεκλεγούν. Στις 17 Νοεμβρίου 2017 στην πρώτη του συνεδρίαση, το Φόρουμ εξέλεξε πρωθυπουργό (premier) τον Πολ Κουάσα. Το νέο εκτελεστικό συμβούλιο απαρτίζεται από τους Ντέιβιντ Άκιαγκοκ, Πατ Ανγκνάκακ, Τζίνι Έχαλοκ, Ντέιβιντ Τζόνασι, Λόρνε Κούσουγκακ, Τζόε Σαβικάταακ και Ελίζαπε Σεουτιάπικ.

## Παραπομπές


Νουναβουτ 2017
Κατηγορία:Νούναβουτ
Νουναβουτ
Νότιος Δίαυλος Αιτωλοακαρνανίας

Ο **Νότιος Δίαυλος** είναι ένα πολύ μικρό νησάκι της λιμνοθάλασσας Μεσολογγίου που βρίσκεται δυτικά του Μεσολογγίου και νότια από τα Νέα Υδραγωγεία. Περιλαμβάνεται στην απογραφή πρώτη φορά το 1991. Σύμφωνα με το σχέδιο Καλλικράτης ανήκει στη δημοτική ενότητα Μεσολογγίου του Δήμου Ιεράς Πόλεως Μεσολογγίου και σύμφωνα με την απογραφή του 2011 έχει ως πληθυσμό 5 κατοίκους.

## Παραπομπές


Κατηγορία:Νησιά του Πατραϊκού κόλπου
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Έλενα Χριστοδούλου

Η **Έλενα Χριστοδούλου** (γεν. 10 Απριλίου 1988, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

Αγωνίστηκε στον Παναθηναϊκό για τρεισήμισι σεζόν, από το 2009 έως τον Νοέμβριο του 2012 όταν και αποχώρησε προσωρινά από την ενεργό δράση. Κατά την περίοδο αυτή κατέκτησε δύο Πρωταθλήματα (2010, 2011) και ένα Κύπελλο Ελλάδος (2010).

Είναι κόρη του παλαίμαχου καλαθοσφαιριστή του Πανιωνίου, Χρήστου Χριστοδούλου και αδερφή της επίσης πετοσφαιρίστριας Στέλλας Χριστοδούλου.

## Εξωτερικοί σύνδεσμοι
* Greekvolley.gr - ΧΡΙΣΤΟΔΟΥΛΟΥ ΕΛΕΝΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Βασίλειος Γκιώνης

Ο **Βασίλειος Γκιώνης** (Λάμποβο, τέλη 19ου αι. - Κορυτσά, 29 Μαρτίου 1914) ήταν Έλληνας ιερέας, Μακεδονομάχος και ηγετική προσωπικότητα της εξέγερσης της Κορυτσάς κατά τη διάρκεια του Βορειοηπειρωτικού Αγώνα την άνοιξη του 1914. 

## Βίος
Ο Βασίλειος Γκιώνης γεννήθηκε στο χωριό Λάμποβο της επαρχίας Τεπελενίου (περιοχή Βορείου Ηπείρου), που βρίσκεται στη σημερινή Αλβανία. Αποφοίτησε από την ιερατική σχολή της νήσου των Ιωαννίνων το 1900.

Έλαβε μέρος στον Μακεδονικό Αγώνα. Μετά το τέλος των Βαλκανικών Πολέμων και την επιδίκαση της πατρίδας του στο νεοσύστατο αλβανικό κράτος προσέτρεξε και έλαβε μέρος στον αγώνα των Βορειοηπειρωρών για αυτοδιάθεση.

Ο Γκιώνης ως διάκος στην πόλη της Κορυτσάς, υπήρξε από τους ηγέτες του επαναστατικού κινήματος που ξέσπασε εκεί λίγες ημέρες μετά την εγκαθίδρυση της αλβανικής χωροφυλακής. Με το ξέσπασμα της εξέγερσης της Κορυτσάς τέθηκε επικεφαλής της περιοχής του Ιερού Ναού του Αγίου Γεωργίου (δηλαδή στον καθεδρικό ναό της πόλης). Και κατάφερε επιτυχώς να απωθήσει τα όποια εχθρικά τμήματα. 

Δύο ώρες μετά τη συμφωνία προσωρινής κατάπαυσης του πυρός ομάδα Αλβανών ελεύθερων σκοπευτών, σε παράβαση των όρων της συμφωνίας τον εκτέλεσε στο προαύλιο του Αγίου Γεωργίου. Το γεγονός προκάλεσε και την επανέναρξη των συμπλοκών στην Κορυτσά.

## Υστεροφημία
Ο λόγιος και μετέπειτα βουλευτής Κορυτσάς (1915-1917), Κωνσταντίνος Σκενδέρης, επαίνεσε τη συμβολή και τη θυσία του διάκου Γεώργιου Γκιώνη στους εθνικούς αγώνες και την συνέκρινε με αυτή του Αθανάσιου Διάκου στην Επανάσταση του 1821.

## Παραπομπές

Κατηγορία:Έλληνες αγωνιστές του 20ου αιώνα
Κατηγορία:Μακεδονομάχοι
Κατηγορία:Συμμετέχοντες στον Βορειοηπειρωτικό Αγώνα
Πολ Κουάσα

Ο **Πολ Κουάσα** (Paul Aarulaaq Quassa, γεννημένος το 1951 ή το 1952) είναι Καναδός πολιτικός, ο οποίος υπηρέτησε ως ο 4ος πρωθυπουργός της Νούναβουτ (Premier of Nunavut) από τον Νοέμβριο του 2017 ως τον Ιούνιο του 2018. Στις 14 Ιουνίου 2018 έχασε την ψήφο εμπιστοσύνης (με 16-3) και αντικαταστάθηκε από τον πρώην αναπληρωτή πρωθυπουργό Τζο Σαβικάτακ.

Εξελέγη για πρώτη φορά στο Νομοθετικό Συμβούλιο της Νούναβουτ στις εκλογές του 2013 στην εκλογική περιφέρεια Αγκού. Υπηρέτησε ως υπουργός Παιδείας στην 4η Νομοθετική Συνέλευση. Επανεξελέγη στις εκλογές του 2017 και συνακόλουθα επιλέχθηκε για την πρωθυπουργία στο Φόρουμ Ηγεσίας της Νούναβουτ με το σύστημα της συναινετικής κυβέρνησης.

Ο Κουάσα γεννήθηκε σε ένα ιγκλού στο Μάνιτοκ, κοντά στο Ιγκλουλίκ. Ήταν ένας από τους διαπραγματευτές κατά τη διεκδίκηση γης που είχε ως αποτέλεσμα τη δημιουργία του εδάφους Νούναβουτ. Το 1992 κατηγορήθηκε για σεξουαλική παρενόχληση σε βάρος μιας γυναίκας. Τελικά απαλλάχθηκε από το δικαστήριο.

## Παραπομπές


Κατηγορία:Πρωθυπουργοί της Νούναβουτ
Πεντέμπου

Το **Πεντέμπου** είναι πόλη στην επαρχία Καϊλαχούν στην Ανατολική Περιφέρεια της Σιέρα Λεόνε. Ο πληθυσμός της πόλης ήταν 7.243 άτομα στην απογραφή του 2004 και μια πρόσφατη εκτίμηση τον ανεβάζει στους 20.502. Απέχει περίπου 36 χλμ. από τη Κενέμα και βρίσκεται 235 χλμ. ανατολικά του Φρίταουν. Είναι εμπορικό κέντρο και μία από τις κύριες πόλεις στην Ανατολική Σιέρα Λεόνε.

Η συντριπτική πλειοψηφία του πληθυσμού της πόλης αποτελείται από την εθνοτική ομάδα Μέντε. Οι περισσότερο ομιλούμενες γλώσσες είναι οι Μέντε και Νέρο. Η πόλη είναι η γενέτειρα του πρώην Προέδρου της Σιέρα Λεόνε Αχμάντ Τετζάν Καμπάχ.

Υπάρχουν μια σειρά από άλλες πόλεις με παρόμοια ονόματα.

## Παραπομπές


Κατηγορία:Πόλεις της Σιέρα Λεόνε
Γκραν Πρι Βραζιλίας 2018 (Φόρμουλα 1)

Το **Γκραν Πρι Βραζιλίας 2018** ήταν ο 20ος αγώνας του Παγκοσμίου πρωταθλήματος Φόρμουλα 1 2018 και διεξηχθη στην πίστα Autódromo José Carlos Pace στο Σάο Πάολο της Βραζιλίας. Αυτή ήταν η 46η φορά που η πίστα φιλοξενεί αγώνα του Παγκοσμίου πρωταθλήματος της Φόρμουλα 1 από το 1950. Επίσης ήταν η πρώτη φορά που δεν συμμετείχε Βραζιλιάνος οδηγός στον αγώνα. Νικητής αναδείχθηκε ο Λιούις Χάμιλτον με MercedeS και το βάθρο συμπλήρωσαν ο Μαξ Φερστάπεν και ο Κίμι Ράικονεν.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 9 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 9 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 10 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 10 Νοεμβρίου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 11 Νοεμβρίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Ρεϊνάλντο Αρένας

Ο **Ρεϊνάλντο Αρένας** (ισπαν.*Reinaldo Arenas*, 16 Ιουλίου 1943 – 7 Δεκεμβρίου 1990) ήταν 
Κουβανός ποιητής και συγγραφέας.

## Βιογραφία
Γεννήθηκε το 1943 στο Άγουας Κλάρας της Κούβας και το 1963 μετακόμισε στην Αβάνα. Σπούδασε φιλοσοφία και λογοτεχνία και εργάστηκε ως δημοσιογράφος. Στην αρχή, ήταν υποστηρικτής της Κουβανικής Επανάστασης, ωστόσο στη συνέχεια απογοητεύτηκε, κυρίως λόγω της αντιμετώπισης των ομοφυλόφιλων από το καθεστώς του Φιδέλ Κάστρο. Συνελήφθη και φυλακίστηκε και όταν ελευθερώθηκε, προσπάθησε να διαφύγει στις ΗΠΑ. Το 1980 εγκαταστάθηκε στη Νέα Υόρκη και λίγα χρόνια αργότερα έμαθε ότι είναι φορέας του AIDS. Το 1990 αυτοκτόνησε σε ηλικία 47 ετών.

Το 2000 κυκλοφόρησε η ταινία *[[Πριν πέσει η νύχτα]]*, στην οποία τον υποδύεται ο Χαβιέρ Μπαρδέμ και αναφέρεται στη ζωή του. Το 2012 εισήχθη στο Legacy Walk, το οποίο είναι αφιερωμένο στα πρόσωπα της ΛΟΑΤ ιστορίας.

## Βιβλία στα ελληνικά
**Πριν πέσει η νύχτα*, Σύγχρονοι Ορίζοντες
**Ο Σελεστίνο πριν την αυγή*, Εξάντας
**Όνειρα και πραγματικότητες του αδελφού Σερβάντο ντε Μιερ*, Εξάντας

## Παραπομπές


Κατηγορία:Κουβανοί συγγραφείς
Κατηγορία:Κουβανοί ποιητές
Κατηγορία:ΛΟΑΤ πρόσωπα
Κατηγορία:Αυτόχειρες καλλιτέχνες
Περιστατικό στον πορθμό του Κερτς

Το **περιστατικό στον πορθμό του Κερτς** εξελίχθηκε στις 25 Νοεμβρίου 2018, στον πορθμό Κερτς, όταν πλοία της ρωσικής συνοριοφυλακής άνοιξαν πυρ και στη συνέχεια κατέλαβαν δύο κανονιοφόρους και ένα ρυμουλκό του ουκρανικού πολεμικού ναυτικού. Σύμφωνα με την ουκρανική πλευρά έξι μέλη των πληρωμάτων των ουκρανικών πλοίων τραυματίστηκαν. Ο Ουκρανός πρόεδρος Πετρό Ποροσένκο κήρυξε στρατιωτικό νόμο. 

Ο Ολεξάντρ Τουρτσίνοφ, Γραμματέας του Εθνικού Συμβουλίου Ασφαλείας και Άμυνας της Ουκρανίας, έχει αναφέρει ότι το περιστατικό ήταν πράξη πολέμου από τη Ρωσία. Επίσης δήλωσε ότι υπάρχουν ενεργές στρατιωτικές προετοιμασίες κατά μήκος της μεθορίου από τη ρωσική πλευρά.

Στην προσέγγιση των ουκρανικών πλοίων προς τα στενά του Κερτς, η Ρωσία τα εμπόδισε να περάσουν.

Η Ρωσία δεν απάντησε άμεσα ή έμμεσα στον ισχυρισμό, αλλά τα ρωσικά πρακτορεία ειδήσεων ανέφεραν ότι η Ομοσπονδιακή Υπηρεσία Ασφαλείας (FSB) δήλωσε ότι είχε αναμφισβήτητη απόδειξη ότι η Ουκρανία είχε ενορχηστρώσει αυτό που αποκαλούσε «πρόκληση» και θα δημοσιοποίησε τα στοιχεία της σύντομα. Ο Πρόεδρος της Ουκρανίας κάλεσε αμέσως μια συνάντηση με τους ανώτερους στρατιωτικούς και αρχηγούς ασφαλείας του για να συζητήσουν την κατάσταση.

Η κρίση ξεκίνησε τα ρωσικά πλοία σταμάτησε τα τρία ουκρανικά πλοία να εισέλθουν στην Αζοφική Θάλασσα μέσω των στενών του Κερτς τοποθετώντας ένα φορτηγό πλοίο κάτω από μια ρωσική ελεγχόμενη γέφυρα. Το ουκρανικό ναυτικό δήλωσε στα κοινωνικά μέσα ότι δύο ουκρανοί ναυτικοί τραυματίστηκαν κατά τη μεταγενέστερη κατάσχεση των πλοίων τους και ότι η υποτιθέμενη ρωσική επίθεση εναντίον τους είχε συμβεί μετά την υποχώρησή τους και κατευθύνθηκαν προς την Οδησσό, το λιμάνι της Μαύρης Θάλασσας από όπου είχαν αρχίσει το ταξίδι τους. Είπε επίσης σε μια δημοσίευση στο Facebook ότι τα δύο πλοία, το Μπέρντιανσκ και η Νικόπολη, υπέστησαν ζημιά. "Αφού έφυγε από τη ζώνη των 12 μιλίων, η Ομοσπονδιακή Υπηρεσία Ασφαλείας της Ρωσικής Ομοσπονδίας εξαπόλυσε πυρ στον στόλο των Ουκρανικών Ενόπλων Δυνάμεων" δήλωσε ο επικεφαλής του ουκρανικού ναυτικού.

## Παραπομπές


Κατηγορία:Ταραχές στην Ουκρανία
Κατηγορία:Πολιτική της Ουκρανίας
Κατηγορία:Ρωσο-Ουκρανικός Πόλεμος
Γκραν Πρι Άμπου Ντάμπι 2018 (Φόρμουλα 1)

Το Γκραν Πρι του Άμπου Ντάμπι ήταν ο 21ος και τελευταίος αγώνας του Παγκοσμίου Πρωταθλήματος Φόρμουλα 1 2018. Ο αγώνας διεξήχθη στην Yas Marina που βρίσκεται στο Άμπου Ντάμπι, πρωτεόυσα των Ηνωμένων Αραβικών Εμιράτων το τριήμερο 23-25 Νοεμβρίου. Αυτή ήταν η 10η φορά που διεξάγεται αγώνας σε αυτή τη πίστα. Νικητής αναδείχθηκε ο Λιούις Χάμιλτον με MercedeS ενώ το βάθρο συμπλήρωσαν ο Σεμπάστιαν Φέτελ και ο Μαξ Φερστάπεν.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 23 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli. 

### Free Practice 2 (FP2)

Στα δεύτερα δοκιμαστικά της Παρασκευής, στις 23 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli. 

### Free Practice 3 (FP3)

Στα τρίτα δοκιμαστικά του Σαββάτου, στις 24 Νοεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν την υπερμαλακή γόμα (Hypersoft), την ούλτρα μαλακή γόμα (Ultrasoft) ή τη πολύ μαλακή γόμα (Supersoft) της Pirelli. 

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 24 Νοεμβρίου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 25 Νοεμβρίου 2018.

### Τελική κατάταξη

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Κατηγορία:Αθλητισμός στο Άμπου Ντάμπι
Χάρι ντε Βιντ

Ο **λοχαγός Χάρι Βιλ Νταρέλ ντε Βιντ** (9 Απριλίου 1856, Παρίσι - 30 Νοεμβρίου 1933, Μπούρναμουθ) ήταν συγγενής του ραγιά του Σαράουακ Τσαρλς Μπρουκ και Βρετανός περιηγητής και ταξιδιωτικός συγγραφέας. Τα βιβλία του δημοσιεύτηκαν με το όνομα του Χάρι ντε Βιντ.

Ο Χάρι ντε Βιντ ήταν γιος του Κυβερνήτη Ιωσήφ Κλέιτον Τζένινς ντε Βιντ στο Χάιγουερθ. Εισήχθη στο κολέγιο Μαγκνταλέν του Κέιμπριτζ το 1875 αλλά δεν πήρε πτυχίο. Παντρεύτηκε αρκετές φορές και η πρώτη του γυναίκα ήταν η Φράνσις Λάουρα Αραμπέλα Ρονγκ, αδερφή του 1ος Υποκόμη Λονγκ του ΡΆΞΑΛ. την οποία παντρεύτηκε στο Λονδίνο το 1882 και χώρισαν το 1888. Σε αυτό το γάμο απέκτησαν μια κόρη, τη Μαργαρίτα Μοντ. Ο Χάρι ξαναπαντρεύτηκε την Χίλντα Φράνσις Ε. Κλαρκ, κόρη του Ουίλιαμ Ρόμπινσον Κλαρκ το 1899. Πέθανε το 1924. Το 1927 ο Χάρι παντρεύτηκε την ηθοποιό Σαρλότ Ελίζαμπεθ Ιχλ, καλύτερα γνωστή από το σκηνικό της όνομά, Ελέιν Ινεσκούρ.

## Έργα

* Overland from Paris to New York via Siberia
* Peking to Paris
* Russia to India via Persia
* Through Savage Europe; Being the Narrative of a Journey (undertaken as Special Correspondent of the Westminster Gazette), throughout the Balkan States and European Russia. Λονδίνο: Fisher Unwin, 1907. Με εκατό εικονογραφήσεις.

## Παραπομπές


## Εξωτερικοί σύνδεσμοι
* 
* Βιογραφικά στοιχεία.
* 
* 

Κατηγορία:Άγγλοι περιηγητές
Άγιος Ηλίας Κέρκυρας

Ο **Άγιος Ηλίας** είναι οικισμός 232 κατοίκων (απογραφή 2011), σε υψόμετρο 118 μέτρων, πάνω από την παραλία Καλαμάκι στις βορειοανατολικές ακτές του νησιού της Κέρκυρας στους πρόποδες του όρους Παντοκράτορα. Απέχει περίπου 5,5 χιλιόμετρα από το τουριστικό παραθαλάσσιο θέρετρο Κασσιόπη. Μαζί με τους οικισμούς Περίθεια (3 κ.), Βαθύ (17 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

## Πληθυσμιακή εξέλιξη
Η μεταβολή του μόνιμου πληθυσμού έχει ως εξής:

## Διοικητικές μεταβολές

* Το 1912, ο οικισμός Άγιος Ηλίας, προσαρτάται στην νεοϊδρυθείσα κοινότητα Περιθείας με έδρα τον οικισμό Περίθεια.
* Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός του Αγίου Ηλία υπάγεται διοικητικά στο δήμο Θιναλίου.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός του Αγίου Ηλία, μαζί με τους οικισμούς Περίθεια (3 κ.), Βαθύ (17 κ.), Βασιλικά (20 κ.), Βουνίον (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Ο Απίθανος Hulk (soundtrack)

Το ***The Incredible Hulk: Original Motion Picture Score*** αποτελεί το soundtrack της ταινίας *[[Ο Απίθανος Hulk]]* και είναι σε σύνθεση του Κρεγκ Άρμστρονγκ.

## Ιστορικό
Ο Κρεγκ Άρμστρονγκ δούλευε με το συγκρότημα Massive Attack, ένα συγκρότημα το οποίο αγαπούσε ο σκηνοθέτης Λουί Λετεριέ και είχε συνεργαστεί μαζί τους το 2005 για την ταινία *[[Unleashed]]*. Ο Άρμστρονγκ ήταν η πρώτη του επιλογή, κάτι το οποίο εξέπληξε τη Marvel, καθώς δεν ήξεραν αν είχε συνθέσει ξανά στο παρελθόν για ταινία δράσης (το έκανε το 2001 για την ταινία *[[Το φιλί του Δράκου]]*) Ακόμα και τα κομμάτια που χρησιμοποιήθηκαν κατά τη διάρκεια της παραγωγής και του μοντάζ ως κατευθυντήριες γραμμές για το τέμπο αποτελούσαν δουλειά του Άρμστρονγκ και παρόμοια μουσική από άλλους. Ο Hulk, μαζί με τους Green Lantern, ήταν ένας από τους αγαπημένους ήρωες κόμικ του Άρμστρονγκ ως παιδί, παρόλο που δεν είχε δει την ταινία *Hulk* του Ανγκ Λι.

Ο Άρμστρονγκ ξεκίνησε να συνθέτει από το σπίτι του στην Γλασκώβη της Σκωτίας έχοντας τρεις σκηνές: τον Hulk με τη Μπέτι στη σπηλιά, τη μάχη του Hulk με το Έκτρωμα στο δρομάκι και την επανασύνδεση του Μπρους με τη Μπέτι. Το μεγαλύτερο μέρος της μουσικής συνθέθηκε σε μερικές μόνο εβδομάδες στο Λος Άντζελες στην Καλιφόρνια, κάτι το οποίο ήταν πολύ έντονο τόσο για τον σκηνοθέτη όσο και για τον συνθέτη. Η μουσική ηχογραφήθηκε σε τέσσερις μέρες προς το τέλος του 2007 σε ένα παρεκκλήσι στο Πανεπιστήμιο Μπαστίρ, το οποίο βρίσκεται στο Κένμορ της Ουάσινγκτον. Ο Πιτ Λόκετ έπαιξε τα εθνικά όργανα, η ηχογράφηση των οποίων έγινε στο Λονδίνο και έγινε στη συνέχεια μίξη με την ορχήστρα. Η ενορχήστρωση έγινε από τους Ματ Ντάνκλεϊ, Τόνι Μπλόνταλ, Στίβεν Κόλμαν, Ντέιβιντ Μπάτεργουορθ και Καζ Μπόιλ. Ο Λετεριέ πρότεινε το soundtrack να κυκλοφορήσει σε άλμπουμ δύο δίσκων, κάτι για το οποίο ο Άρμστρονγκ εξέλαβε ως αστείο. Μόνο όταν συνέταξε το άλμπουμ - και η Marvel τον ρώτησε γιατί παρέδωσε μόνο έναν δίσκο - κατάλαβε πως μιλούσαν σοβαρά.

Ο Hulk και το Έκτρωμα έχουν και οι δύο μουσικά θέματα, τα οποία αντιπροσωπεύουν και την ανθρώπινη μορφή τους αλλά και τη μορφή τέρατος. Το θέμα του Hulk προοριζόταν να είναι εικονικό και απλό, όπως αυτό της ταινίας *[[Τα σαγόνια του καρχαρία]]* του 1975, με γλιστρίματα της χορδής στη νότα μπάσο Ντο. Το θέμα του Μπάνερ είναι τραγικό και περιέχει κομμάτια από το θέμα «Lonely Man» του Τζο Χάρνελ από την τηλεοπτική σειρά. Ο Άρμστρονγκ έπαιξε το πιάνο για μια σκηνή που περιείχε αυτό το κομμάτι. Ο Μπλόνσκι έχει ένα σκοτεινό θέμα, το οποίο ακούγεται όταν γίνεται επιθετικός κατά τη μεταμόρφωσή του. Ο Άρμστρονγκ έπαιξε τα θέματα του Hulk και του Εκτρώματος κατά τη διάρκεια των μαχών τους και επένδυσε μουσικά τις σκηνές δράσεις σαν σε χορό. Υπάρχει επίσης ένα μουσικό θέμα σασπένς και ένα ερωτικό μουσικό θέμα.

## Λίστα κομματιών

## Υποδοχή

Ο Μάικλ Φίλιπς από την εφημερίδα *Chicago Tribune* στην κριτική του για την ταινία, περιέγραψε το soundtrack ως «το πιο θαμπό της χρονιάς», ενώ ο Νταν Γκολντγουάσερ από το Soundtrack.net το περιέγραψε ως «πομπώδες, θεματικά και γεμάτο ενέργεια».

## Παραπομπές


Κατηγορία:Άλμπουμ του 2008
Κατηγορία:Soundtracks της Πρώτης Φάσης του Κινηματογραφικού Σύμπαντος της Marvel
Εθνομάρτυρας Κυπριανός (συνοικία Στροβόλου)

**Εθνομάρτυρας Κυπριανός** είναι συνοικία του Δήμου Στροβόλου.

## Τοποθεσία
Από όλες τις μεριές η συνοικία Εθνομάρτυρας Κυπριανός συνορεύει με τη συνοικία Άγιος Βασίλειος.

## Πληθυσμός
Ο πίνακας που ακολουθεί παρουσιάζει τον πληθυσμό της συνοικίας Εθνομάρτυρας Κυπριανός όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Στροβολου
Σιλδεναφίλη

μικρογραφία|Η χημική δομή της '''σιλδεναφίλης'''.
Η **σιλδεναφίλη** (*αγγλ.* Sildenafil) είναι δραστική χημική ουσία, που αναπτύχθηκε ως αναστολέας της φωσφοδιεστεράσης 5 (PDE5) και η οποία πωλείται ως φάρμακο με την ονομασία ***Viagra***, μεταξύ άλλων, κυρίως για τη θεραπεία της στυτικής δυσλειτουργίας, καθώς επίσης και της πνευμονικής αρτηριακής υπέρτασης. Δεν είναι ξεκάθαρο εάν είναι αποτελεσματικό στην αντιμετώπιση της σεξουαλικής δυσλειτουργίας στις γυναίκες.Λαμβάνεται από το στόμα ή με ενδοφλέβια ένεση σε φλέβα. Η έναρξη είναι συνήθως εντός 20 λεπτών και διαρκεί περίπου 2 ώρες . Η ανακάλυψή της έγινε στην Ουαλία με εντελώς τυχαίο τρόπο.

## Φαρμακολογική δράση
Το φάρμακο αποκαθιστά την κανονική αντίδραση στη σεξουαλική διέγερση. Ο φυσιολογικός μηχανισμός, που εξασφαλίζει στύση, είναι αδύνατος χωρίς απομόνωση του μονοξειδίου του αζώτου στα σηραγγώδη σώματα κατά τη διάρκεια της σεξουαλικής διέγερσης. Το ΝΟ ενεργοποιεί ένα ειδικό ένζυμο που ονομάζεται γουανυλική κυκλάση, με αποτέλεσμα την αύξηση του επιπέδου της cGMP (κυκλικής μονοφωσφορικής γουανοσίνης), χαλάρωση των μυών του σηραγγώδους σώματος και αύξηση της ροής αίματος στα γεννητικά όργανα. Το βιάγκρα περιέχει την δραστική ουσία Σιλδεναφίλη – ένας ισχυρός εκλεκτικός αναστολέας της PDE5 (φωσφοδιεστεράσης τύπου 5), η οποία είναι υπεύθυνη για την διάσπαση της cGMP στα σηραγγώδη σώμα. Το φάρμακο δρα στα αγγεία του πέους, προκαλώντας την στύση. Στα αξιοσημείωτα, ότι η σιλδεναφίλη δεν χαλαρώνει τα σηραγγώδη σώματα άμεσα, αλλά χρησιμοποιεί την χαλαρωτική λειτουργία του οξειδίου του αζώτου. Είναι γνωστό ότι για μια χρήσιμη φαρμακολογική δράση του φαρμάκου είναι απαραίτητη η σεξουαλική διέγερση.

Το φάρμακο είναι καλά ανεκτό σε υγιείς εθελοντές, στην περίπτωση λήψης εφάπαξ δόσης και η ποσότητα να μην υπερβαίνει τα 100 mg, δεν προκάλεσε κλινικά σημαντικές ανωμαλίες.

## Δοσολογία και τρόπος χορήγησης
Τα δισκία πρέπει να λαμβάνονται από το στόμα περίπου μια ώρα πριν από την προγραμματισμένη σεξουαλική πράξη. Η βέλτιστη εφάπαξ δόση για ενήλικες είναι 50mg μία φορά την ημέρα. Λαμβάνοντας υπόψη την ατομική ανεκτικότητα και την αποτελεσματικότητα του φαρμάκου, η δόση μπορεί να μειωθεί έως 25mg ή να αυξηθεί έως 100mg. Η μέγιστη εφάπαξ δόση είναι 100mg ανά ημέρα.

Δεν απαιτείται η αλλαγή της πρότυπης δοσολογίας στους ηλικιωμένους.

## Εγκυμοσύνη
Αυτό το φάρμακο δεν ενδείκνυται για γυναίκες. Διεξήχθησαν πειράματα αναπαραγωγής σε κουνέλια και αρουραίους, οι μελέτες δεν αποκάλυψαν τερατογόνο δράση του Βιάγκρα. Το έμβρυο αναπτύχτηκε χωρίς παρεκκλίσεις και ανωμαλίες. Επίσης διερευνήθηκε η μορφολογία και η δραστηριότητα των σπερματοζωαρίων σε εθελοντές σε εφάπαξ δόση. Δεν διαπιστώθηκαν ανωμαλίες.

## Συνθήκες αποθήκευσης
Το Βιάγκρα θα πρέπει να αποθηκεύεται σε ξηρό μέρος, απρόσιτο για τα παιδιά σε θερμοκρασία που δεν υπερβαίνει τους +30 βαθμούς. Διάρκεια ζωής του είναι 2 χρόνια. 

## Παραπομπές


Κατηγορία:Φάρμακα
Κατηγορία:Πιπεραζίνες
Κατηγορία:Αζόλες
Κατηγορία:Λακτάμες
Κατηγορία:Πυριμιδίνες
Κατηγορία:Φαινυλαιθέρες
Ρομπέιλις Πεϊνάδο

Η **Ρομπέιλις Πεϊνάδο** (γενν. 26 Νοεμβρίου 1997) είναι επικοντίστρια από τη Βενεζουέλα. Κέρδισε το χάλκινο μετάλλιο στο Παγκόσμιο Πρωτάθλημα Στίβου 2017 με άλμα στα 4.65 μέτρα, σε ηλικία μόλις 19 ετών. Κέρδισε και το ασημένιο μετάλλιο στους Ολυμπιακούς Αγώνες Νέων 2014.

Ξεκίνησε από το άθλημα της ενόργανης, αλλά άλλαξε άθλημα και επέλεξε το επί κοντώ στην ηλικία των 12, διότι ψήλωνε απότομα και ήταν πολύ ψηλή για το άθλημα.

## Παραπομπές


* Ρομπέιλις Πεϊνάντο *iaaf.org.*

Κατηγορία:Βενεζουελάνοι αθλητές
Κατηγορία:Επικοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Νικόλαος Μαλινδρέτος

Ο **Νικόλαος Μαλινδρέτος** (1881-1978), του Σπυρίδωνα, ήταν Έλληνας δικηγόρος και πολιτικός. 

## Σταδιοδρομία
Γεννήθηκε το 1881 και άσκησε τη δικηγορία.

Εξελέγη βουλευτής Δράμας με το Λαϊκό Κόμμα το 1936.

Μεταπολεμικά πήρε μέρος στις εκλογές του 1946 με το συνδυασμό Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και εξελέγη με 6.666 ψήφους. 

Πέθανε σε ηλικία 97 ετών στη Δράμα στις 2 Μαρτίου 1978.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με το Λαϊκό Κόμμα
Γιουγκοσλαβία (αποσαφήνιση)

Η **Γιουγκοσλαβία** ήταν ένα πρώην ομοσπονδιακό κράτος στην Νότια Ευρώπη. Μεταξύ άλλων ο όρος μπορεί να αναφέρεται σε: 

* Γιουγκοσλαβία, κράτος στην Νότια Ευρώπη.
* Βασίλειο της Γιουγκοσλαβίας, βασίλειο στην Κεντρική και Νότια Ευρώπη (1918-1943).
* Σοσιαλιστική Ομοσπονδιακή Δημοκρατία της Γιουγκοσλαβίας, ομοσπονδιακό κράτος στην Νότια Ευρώπη (1945-1992). 
* Ομοσπονδιακή Δημοκρατία της Γιουγκοσλαβίας (1992-2003).